**JAVNA USTANOVA „DJEČJI VRTIĆ“ TOMISLAVGRAD**

**UPRAVNO VIJEĆE**

##### **Broj: 91/22**

**Tomislavgrad, 7.12.2022. godine**

Na temelju članka 38. Zakona o predškolskom odgoju i obrazovanju („Narodne novine HBŽ“ broj 8/2009) u vezi s člankom 67. Statuta Javne ustanove Dječji vrtić Tomislavgrad broj 05/12 od 27.01.2012. godine i Odluke Upravnog vijeća broj 86/22 od 7.12.2022.godine, Upravno vijeće Javne ustanove „Dječji vrtić“ Tomislavgrad raspisuje

**N A T J E Č A J**

**za prijem u radni odnos na neodređeno vrijeme**

**I. RADNO MJESTO, OPIS POSLOVA I BROJ IZVRŠITELJA**

**1. Radno mjesto:**

Odgojitelj

Opis poslova:

-predlaže godišnji plan i program rada iz svojega djelokruga i izrađuje izvješće o ostvarivanju programa rada

- ostvaruje neposredne zadaće odgoja i naobrazbe predškolske djece

- predlaže i izvršava tromjesečni, tjedni i dnevni plan ostvarivanja redovitih, posebnih i drugih

programa Vrtića

- osigurava potrebne uvjete, ustrojava rad i radi u odgojnoj skupini

- sudjeluje u izradi i ostvarivanju izvedbenog odgojno- obrazovnog programa i prati njegovo

ostvarivanje

- skrbi se o prostoru u kojem borave djeca, posebice s obzirom na njegovu pedagošku i estetsku osmišljenost i higijensko zdravstvene uvjete

- skrbi o didaktičkim i drugim sredstvima rada vrtića neophodnim u radu s djecom te o

ispravnosti tih sredstava

- surađuje s roditeljima , drugim djelatnicima Vrtića i širom društvenom zajednicom

- sudjeluje u radu stručnih tijela Vrtića, prati stručnu literaturu i dr.

- redovito se priprema za rad s djecom

- stručno se usavršava kroz individualne i kolektivne oblike usavršavanja

- obavlja i sve druge poslove po nalogu ravnatelja sukladno stručnoj spremi

Broj izvršitelja: 1 (jedan ) izvršitelj

**II. UVJETI**

Kandidati su dužni ispunjavati opće i posebne uvjete:

OPĆI UVJETI

- da su državljani Bosne i Hercegovine

- da su stariji od 18 godina

POSEBNI UVJETI

- završen preddiplomski sveučilišni studij ili stručni studij u djelatnosti predškolskog odgoja ili završen specijalistički studij u djelatnosti predškolskog odgoja ili završena VŠS smjera odgojitelj prema ranijem sustavu obrazovanja zvanje stručni specijalist u djelatnosti predškolskog odgoja ili odgojitelj predškolske djece

**III. DOKUMENTI ZA PRIJAVU**

Prijava na natječaj treba sadržavati kratki životopis , adresu, kontakt telefon, biti potpisana od strane podnositelja prijave, a uz istu su kandidati dužni priložiti sljedeću dokumentaciju kao dokaz o ispunjavanju propisanih općih i posebnih uvjeta (originali ili ovjerene kopije):

-izvod iz matične knjige rođenih;

-uvjerenje o državljanstvu;

-dokaz o stečenoj stručnoj spremi (diploma), a ukoliko je ista stečena izvan BiH nakon 06.04.1992.godine, dostaviti i rješenje o nostrifikaciji;

Kandidat koji bude izabran dužan je prije početka rada dostavit potvrdu o zdravstvenoj sposobnosti.

**IV**.

Kandidati koji budu ispunjavali propisane uvjete iz natječaja biti će pozvani na razgovor koji će se održati najkasnije u roku od 8 dana od zaprimanja zadnje prijave, nakon čega će Upravno vijeće, na prijedlog ravnatelja, donijeti Odluku o izboru kandidata za prijem u radni odnos na neodređeno vrijeme.

**V.**

Prijave uz potrebne dokaze o ispunjavanju propisanih uvjeta potrebno je dostaviti u zatvorenoj omotnici u roku od 8 (osam) dana od dana posljednje objave osobno ili preporučeno poštom na adresu: JU „Dječji vrtić“ Tomislavgrad, Bana Jelačića 2, 80240 Tomislavgrad, s naznakom: „PRIJAVA NA NATJEČAJ - NE OTVARATI“.

Nepotpune i nepravovremene prijave neće se uzeti u razmatranje**.**

Javni natječaj će biti objavljen putem sredstava javnog oglašavanja, na web stranici Općine Tomislavgrad i na oglasnoj ploči JU „Dječji vrtić“ Tomislavgrad.

**Predsjednik Upravnog vijeća**

**Jakov Zorić**